
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1149 

27 Δεκεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μελών Διοικητικού Συμβουλίου Βαρβα- 

κείου ιδρύματος. 

Τροποποίηση - καθορισμός περιοχών μετάθεσης Ν. 

Θεσσαλονίκης. 

Σύσταση μίας (1) προσωποπαγούς θέσης Δικηγόρου 

στον Οργανισμό Βάμβακος (Ν.Π.Δ.Δ.). 

Αυτοδίκαιη κατάργηση οργανικής θέσεως του κλάδου 

ΠΕ2 Αρχαιολόγων του ΥΠ.ΠΟ.. 

Τροποποίηση συστατικής πράξης ίδιου Νομικού Προ¬ 
σώπου με το όνομα «14η Σχολική Επιτροπή 15ου 
Δημοτικού και 20ου Νηπιαγωγείου Κερατσινίου» Ν. 

Αττικής. 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΜΠΑΡΩΝΗ ΔΗΜΗΤΡΑ του 

ΑΝΤΩΝΙΟΥ. 

Ψήφιση Ο.Ε.Υ. του Συμβουλίου περιοχής της 14ης 
εδαφικής περιφέρειας Κυπαρισσίας Ν. Μεσση¬ 
νίας. 

Μερική ανάκληση της ΓΕ 8237/21.8.91 απόφασης 
Νομ. Πιερίας. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Η/9080 0) 

Αντικατάσταση μελών Διοικητικού Συμβουλίου Βαρβα- 
κείου ιδρύματος. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το αριθ. 2562/31.8.1953 Ν.Δ/γμα «Περί συστάσεως 
Βαρβακείου Ιδρύματος». 

2. Τις διατάξεις του Ν. 725/1977 (ΦΕΚ 300) «Περί σύν¬ 
θεσης του Διοικητικού Συμβουλίου του Βαρβακείου Ιδρύ¬ 
ματος και άλλων τινών διατάξεων». 

3. Την αριθ. Η/7394/12.10.1994 (ΦΕΚ 882/τ.Β') από¬ 
φασής μας «Περί ορισμού μελών Διοικητικού Συμβουλίου 
Βαρβακείου Ιδρύματος». 

4. Την αριθ. Η/1605/30.5.1995 (ΦΕΚ 519/τ.Β') από¬ 
φασή μας «Περίαντικαταστάσεως μελών Διοικητικού Συμ¬ 
βουλίου Βαρβακείου Ιδρύματος». 

5. Το αριθ. 1108/16.9.96 έγγραφο του Πειραματικού 


Λυκείου της Βαρβακείου Σχολής. 

6. Το αριθ. 7/8.11.1996 έγγραφο του Συλλόγου Γονέων 
και Κηδεμόνων των μαθητών του Βαρβακείου Πειραματι¬ 
κού Γυμνασίου, αποφασίζουμε: 

Τροποποιούμε τις αριθ. Η/7394/12.10.1994 και Η/ 
1605/30.5.95 αποφάσεις μας και ορίζουμε νέα μέλη του 
Διοικητικού Συμβουλίου του Βαρβακείου Ιδρύματος τους 
εξής: 

Τακτικά Μέλη: 

1. Κουρταλίδη Αθανάσιο, Διευθυντή του Βαρβακείου 
Πειραματικού Λυκείου, σε αντικατάσταση του Γεωργό- 
πουλου Γεωργίου. 

2. Καπότα Ιωάννη, Πρόεδρο του Συλλόγου Γ ονέων και 
Κηδεμόνων των μαθητών του Βαρβακείου Πειραματικού 
Γυμνασίου, σε αντικατάσταση του Μαργαρίτη Ιωάννη. 

Αναπληρωματικά μέλη: 

1. Σκούβαρη Ευάγγελο, Διευθντή του Βαρβακείου Πει¬ 
ραματικού Γ υμνασίου, σε αντικατάσταση του Χατζηανα- 
στασίου Φώτιου. 

2. Σφλώμου Ελένη, μέλος του Συλλόγου Γ ονέων και Κη¬ 
δεμόνων των μαθητών του Βαρβακείου Πειραματικού Γ υ¬ 
μνασίου, σε αντικατάσταση του Καπότα Ιωάννη. 

Κατά τα λοιπά ισχύουν οι αριθ. Η/7394/12.10.94 (ΦΕΚ 
882/τ.Β) και Η/1605/30.5.95 (ΦΕΚ 519/τ.Β’) αποφάσεις 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1996 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

" +- 

Αριθ. Δ2/25842 (2) 

Τροποποίηση - καθορισμός περιοχών μετάθεσης Ν. Θεσ¬ 
σαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του Ν. 1824/88. 

2. Τις διατάξεις του Ν. 2240/94 (ΦΕΚ 153/τ.Α/ 
16.9.94). 

3. Την αριθ. Δ2/1925/7.2.89 Υπουργική απόφαση. 

4. Την αριθ. Δ4/419/24.6.96 Υπουργική απόφαση. 

5. Την αριθ. ΣΤ5/33/1996 κοινή απόφαση του Πρωθυ¬ 
πουργού και Υπουργού ΥΠ.Ε.Π.Θ. (ΦΕΚ 937/τ.Β/ 

14.10.1996). 

6. Το γεγονός ότι δεν προκαλεϊται δαπάνη στον Κρατικό 
Προϋπολογισμό από την απόφαση αυτή, αποφασίζουμε: 

Τροποποιούμε την αριθ. Δ2/1925/89 απόφαση μόνο 
ως προς το μέρος που αφορά την κατάταξη σε περιοχές 
μετάθεσης των σχολείων του Νομού Θεσσαλονίκης και 
ορίζουμε τις νέες περιοχές μετάθεσης ως εξής: 

Περιοχή Α' Νομού Θεσσαλονίκης: 

Περιλαμβάνει τα σχολεία Β/θμιας εκπαίδευσης που λει¬ 
τουργούν στους Δήμους: Θεσσαλονίκης, Πυλαίας, Τριαν¬ 
δρίας και Καλαμαριάς. 

Περιοχή Β' Νομού Θεσσαλονίκης: 

Περιλαμβάνει τα σχολεία Β/θμιας εκπαίδευσης που λει¬ 
τουργούν στους Δήμους: 

Πανοράματος, θέρμης, Επανωμής, Μηχανιώνας και 
στις Κοινότητες: Βασιλικών, Τριλόφου, Ν. Επιβατών και 
Περσίας. 

Περιοχή Γ' Νομού Θεσσαλονίκης. 

Περιλαμβάνει τα σχολεία Β/θμιας Εκπ/σης που λει¬ 
τουργούν στους Δήμους: Νεάπολης, Μενεμένης, Σταυ- 
ρούπολης, Αμπελοκήπων, Πολίχνης, Συκεών, Ευόσμου, 
Ελευθερίου και Ηλιούπολης. 

Περιοχή Δ’ Νομού Θεσσαλονίκης. 

Περιλαμβάνει τα σχολεία Β/θμιας Εκπ/σης που λει¬ 
τουργούν στους Δήμους: 

Λαγκαδά, Σοχού, Δρυμό και στις Κοινότητες Κολχικό, 
Προφήτη Ασκού, Αρέθουσας, Λαχανά, Ξυλούπολης Ασσή- 
ρου, Λαγκαδικίων, Ζαγκλιβερίου, Ν. Απολλωνίας, Ν. Μα- 
δύτου, Παρ. Σταυρ. και Ασπροβάλτας. 

Περιοχή Ε' Νομού Θεσσαλονίκης: 

Περιλαμβάνει τα σχολεία Β/θμιας Εκπ/σης που λει¬ 
τουργούν στους Δήμους: 

Κουφαλίων, Ιωνίας, Χαλάστρας, Αγ. Αθανασίου, Σίνδου, 
Ωραιοκάστρου και στις Κοινότητες: Ασβεστοχωρίου, Φι- 
λύρου, Αδένδρου, Ν. Μεσήμβριας Ν. Χαλκηδώνας, Γέφυ¬ 
ρας, Καλοχωρίου, Κύμινων, Ανατολικού, Προχώματος, 
Βαθυλάκου και Ν. Ευκαρπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 1996 · 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. 31201 (3) 

Σύσταση μίας (1) προσωποπαγούς θέσης Δικηγόρου στον 
Οργανισμό Βάμβακος (Ν.Π.Δ.Δ.). 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 25 παρ. 13 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης». 

β) Του άρθρου 3 παρ. 4 του Ν. 2349/95 «Ρύθμιση θεμά¬ 
των του Ανωτάτου Συμβουλίου Επιλογής Προσωπικού 
(ΑΣΕΠ) και ειδικών θεμάτων προσωπικού και λειτουργίας 
της Δημόσιας Διοίκησης και άλλες διατάξεις». 

2. Την αριθ. 325138/24.5.1996 (ΦΕΚ 419/τ.Β7 
31.5.96) κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών, Ανά¬ 
πτυξης και Γεωργίας, για τον καθορισμό των θέσεων που 
θα καλυφθούν με επαναπρόσληψη προσωπικού που πα- 
ρέμεινε για τις ανάγκες της εκκαθάρισης της ΚΥΔΕΠ και 


προσωπικού που εργάζεται για τις ανάγκες της εκκαθάρι- 
σης της ΑΓΡΕΞ Α.Ε. 

3. Την αριθ. 19650/22.8.1996 (ΦΕΚ 723/τ.Β7 
22.8.96) απόφαση των Υπουργών Οικονομικών και Γ εωρ¬ 
γίας και του Υφυπουργού Ανάπτυξης «Επαναπρόσληψη 
απολυθέντων υπαλλήλων της ΚΥΔΕΠ και της ΑΓΡΕΞ Α.Ε. 
στα νομικά πρόσωπα εποπτείας Υπουργείου Γ εωργίας και 
Ανάπτυξης». 

4. Το από 5.3.1996 πρακτικό της Τριμελούς Επιτροπής 
με το οποίο κρίθηκαν αιτήσεις προσωπικού της ΚΥΔΕΠ 
και της ΑΓΡΕΞ Α.Ε., για επαναπρόσληψη. 

5. Το αριθ. 25283/13.11.1996 έγγραφο του Οργανι¬ 
σμού Βάμβακος (Ν.Π.Δ.Δ.). 

6. Το γεγονός ότι από την απόφαση αυτή προκαλεϊται 
δαπάνη ύψους 300.000 δρχ. περίπου για το έτος 1996 και 
4.100.000 δρχ. περίπου για το έτος 1997 που θα εγγρά¬ 
φει στον προϋπολογισμό του Οργανισμού Βάμβακος των 
αντίστοιχων ετών, στους κωδικούς 0232, 0411 και 0521, 
αποφασίζουμε: 

1. Συνιστάται μία (1) θέση Δικηγόρου με σύμβαση έμμι¬ 
σθης εντολής στον Οργανισμό Βάμβακος (Ν.Π.Δ.Δ.), που 
θα καλυφθεί με επαναπροσλαμβανόμενο, σύμφωνα με τις 
διατάξεις του άρθρου 25 παρ. 13 του Ν. 2190/94 και του 
άρθρου 3 και 4 του Ν. 2349/95. 

2. Η ανωτέρω θέση είναι προσωποπαγής και καταργεί- 
ται όταν για οποιοδήποτε λόγω κενωθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 1996 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 
-♦- 

Αριθ. ΥΠΠΟ/ΔΙΟΙΚ/Α4/ΠΜΥ/60Ρ87 (4) 

Αυτοδίκαιη κατάργηση οργανικής θέσεως του κλάδου 

ΠΕ2 Αρχαιολόγων του ΥΠ.ΠΟ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 27 του Ν. 2190/94. 

2. Τη με αριθ. 22477/28.4.95 Υ.Α. που δημοσιεύθηκε 
στο με αριθ. 106/Γ/17.5.95 ΦΕΚ με την οποία συστάθη- 
καν πενήντα δύο (52) οργανικές θέσεις στον κλάδο ΠΕ2 
Αρχαιολόγων του ΥΠ.ΠΟ. με αυτοδίκαιη μετατροπή ισά¬ 
ριθμων θέσεων Ιδιωτικού Δικαίου Αορίστου Χρόνου, στις 
οποίες διορίστηκε προσωπικό με σχέση εργασίας Ιδιωτι¬ 
κού Δικαίου Αορίστου Χρόνου σύμφωνα με τις διατάξεις 
του άρθρου 27 του Ν. 2190/94. 

3. Την αυτοδίκαιη λύση της υπαλληλικής σχέσης του 
Πέτρου Καλλιγά Αρχαιολόγου του ΥΠ.ΠΟ. 

4. Το γεγονός ότι από τις διατάξεις της πράξης αυτής 
δεν προκαλεϊται δαπάνη σε βάρος του Κρατικού Προϋπο¬ 
λογισμού (άρθρου 27 του Ν. 2081/92), διαπιστώνουμε: 

Ότι καταργείται αυτοδίκαια μία (1) οργανική θέση του 
κλάδου ΠΕ2 Αρχαιολόγων του Υπουργείου Πολιτισμού στη 
Α’ Ε.Π.Κ.Α. (Αθήνα) από 29.10.96 ημερομηνία αυτοδί¬ 
καιης λύσης της υπαλληλικής σχέσης με την Υπηρεσία του 
Πέτρου Καλλιγά, Αρχαιολόγου του ΥΠ.ΠΟ., σύμφωνα με 
τις διατάξεις του άρθρου 27 του Ν. 2190/94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1996 

Ο ΥΠΟΥΡΓΟΣ 

ΕΥΑΓΓ. ΒΕΝΙΖΕΛΟΣ 
-♦- 

Αριθ. 17165 (5) 

Τροποποίηση συστατικής πράξης ίδιου Νομικού Προσώ¬ 
που με το όνομα «14η Σχολική Επιτροπή 15ου Δημοτι¬ 
κού και 20ου Νηπιαγωγείου Κερατσινίου» Ν. Αττι¬ 
κής. 

Ο ΠΡΟΪΣΤΑΜΕΝΟΣ ΠΕΡ/ΚΗΣ Δ/ΣΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 410/ 
95). 

2. Τις διατάξεις του άρθρου 14 του Ν. 2399/96 σύμ¬ 
φωνα με τις οποίες καταργούνται οι θέσεις των Περιφε¬ 
ρειακών Δ/ντών και οι αρμοδιότητές της περιέρχονται στο 
Γεν. Γραμματέα της Περιφέρειας και ασκούνται από τον 
Προϊστάμενο της Περιφερειακής Διοίκησης. 

3. Την 12906/10.5.95 απόφαση του Περ/κού Δ/ντή με 
την οποία συστήθηκε ίδιο νομικό πρόσωπο με το όνομα 
«14η Σχολική Επιτροπή 15ου Δημοτικού και 20ου Νηπια¬ 
γωγείου Κερατσινίου». 

4. Την 320/96 απόφαση του Δημοτικού Συμβουλίου Κε¬ 
ρατσινίου με την οποία τροποποιείται η επωνυμία του νο¬ 
μικού προσώπου καθώς και η σύνθεση του Διοικητικού 
Συμβουλίου. 

5. Το αριθ. 11747/96 έγγραφο του Δήμου Κερατσινίου, 
αποφασίζουμε: 

Τροποποιούμε την 12906/10.5.95 απόφασή μας περί 
σύστασης ίδιου νομικού προσώπου με το όνομα «14η Σχο¬ 
λική Επιτροπή του 15ου Δημοτικού και του 20ου Νηπιαγω¬ 
γείου Κερατσινίου» α) ως προς την Α' με το όνομα «14η 
Σχολική Επιτροπή του 15ου Δημοτικού Σχολείου Κερατσι¬ 
νίου» και β) ως προς την παρ. Δ' ως κατωτέρω: 

Το Νομικό Πρόσωπο διοικείται από 3μελές Διοικητικό 
Συμβούλιο αποτελούμενο από: 

1. Έναν εκπρόσωπο της Δημοτικής Αρχής ως Πρόεδρο. 

2. Τον Δ/ντή του 15ου Δημοτικού Σχολείου. 

3. Τον εκπρόσωπο του Συλλόγου Γονέων του 15ου Δη¬ 
μοτικού Σχολείου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου ύψους 
200.000 δρχ. για το τρέχον οικονομικό έτος 1996. 

Κατά τα λοιπά ισχύει η προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Νοεμβρίου 1996 

Με εντολή Γ.Γ. Περιφ. 

Ο Προϊστάμενος Περ. Διοίκησης 
ΣΠ. ΔΗΜΗΤΡΑΚΑΚΗΣ 


Αριθ. 6649 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στην ΜΠΑΡΩΝΗ ΔΗΜΗΤΡΑ του ΑΝΤΩ¬ 
ΝΙΟΥ. 

Ο ΝΟΜΑΡΧΗΣ ΒΟΙΩΤΙΑΣ 

Με την 6649/3.12.96 απόφαση του Νομάρχη Βοιωτίας 
έχει χορηγηθεί στην ΜΠΑΡΩΝΗ ΔΗΜΗΤΡΑ του ΙΩΑΝΝΗ, 
άδεια ασκήσεως επαγγέλματος Κοινωνικού Λειτουργού. 

Λιβαδειά, 3 Δεκεμβρίου 1996 

Ο Νομάρχης κ.α.α. 

0 Πρόεδρος 4ης Νομαρχ. Επιτροπής 
ΗΛΙΑΣ ΣΕΡ. ΓΚΡΙΤΖΑΠΗΣ 

-*- 

Αριθ. 19218 (7) 

Ψήφιση Ο.Ε.Υ. του Συμβουλίου περιοχής της 14ης εδαφι¬ 
κής περιφέρειας Κυπαρισσίας Ν. Μεσσηνίας. 

Ο ΑΝΑΠΛ/ΚΟΣ ΠΕΡΙΦ/ΚΟΥ ΔΙΕΥΘΥΝΤΗ Ν. ΜΕΣΣΗ¬ 
ΝΙΑΣ 

Έχοντας υπόψη: 

1. Τις διατάξεις: α) του άρθρου 12 του Ν. 1188/1981 
«περί κυρώσεως του κώδικος» περί καταστάσεως προσω¬ 
πικού οργανισμού τοπικής αυτοδιοίκησης όπου και όπως 
αυτό αντικαταστάθηκε από τα άρθρα 26 του Ν. 1832/89 
και 8 και 5 Ν. 2307. 

2. Τις διατάξεις του Ν. 1586/86 και των Π.Δ/των 
37Α/87 και 22/89 στα σημεία που δεν θίγονται από μετα¬ 
γενέστερες διατάξεις. 

3. Τις διατάξεις των άρθρων 34-38 Ν. 2190/94 που 
αφορούν ρυθμίσεις επί του νέου βαθμολογικού συστήμα¬ 
τος των υπαλλήλων του Δημοσίου Ν.Π. & Ο.Τ.Α. 

4. Τις διατάξεις του άρθρου 8 παρ. 5 εδ. 5 του Ν. 2307/ 
95. 

5. Την 4/9.2.1996 απόφαση του Διοικ. Συμβ. με την 
οποία ψηφίζεται ο Οργανισμός Εσωτερ. Υπηρεσίας του 
Συμβουλίου περιοχής της 14ης εδαφ. περ. με έδρα την 
Κυπαρισσία. 

6. Την γνωμοδότηση του Υπηρεσιακού Συμβουλίου του 
άρθρου 37 Ν. 2190/94 έτσι όπως εκφράστηκε στο αριθ. 
4/16.10.1996 πρακτ. 

7. Τις διατάξεις του αρθ. 177 του Δ.Κ.Κ. (Π.Δ. 410/95), 
αποφασίζουμε: 

Κρίνουμε νόμιμη την απόφαση του Δ.Σ. 4/9.2.1996 του 
Συμβουλίου περιοχής της 14ης Εδαφικής περιφέρειας 
του Νομού Μεσσηνίας με έδρα το Δήμο Κυπαρισσίας με 
την οπο'ια ψηφίζεται ο Ο.Ε.Υ. του ως άνω Ν.Π.Δ.Δ., που 
έχει υπαχθεί στις διατάξεις του Α' Μέρους του Ν. 1188/81 
σύμφωνα με τις διατ. του άρθρου 48 παρ. 12 του Ν. 2218/ 
94, ως ακολούθως: 

Αρθρο 1 

Διεύθυνση: Με χωρική αρμοδιότητα την περιφέρεια του 
Συμβουλίου Περιοχής. 

Η Διεύθυνση αποτελείται: 

α) Από το Τμήμα Διοικητικού - Οικονομικού και παροχής 
Υπηρεσιών προς τους πολίτες και 

β) Από το Τμήμα Σχεδιασμού - Προγραμματισμού και 
Τεχνικής Υποστήριξης. 

Άρθρο 2 

Το Τμήμα Διοικητικού - Οικονομικού και παροχής Υπη- 

ρεσιών προς τους πολίτες, περιλαμβάνει τις εξής αρμο¬ 
διότητες: 

1. Διεξάγει την προσωπική αλληλογραφία του Προέ¬ 
δρου του Σ.Π. και τηρεί το Αρχείο αυτής. 

2. Τηρεί ιδιαίτερο Πρωτόκολλο εισερχομένων και εξερ- 
χομένων εγγράφων, τα οποία διεκπεραιώνει στις αρμόδιες 
υπηρεσίες. 

3. Προγραμματίζει τις ώρες και ημέρες που ο πρόεδρος 
μπορεί να δέχεται διάφορες Επιτροπές Συλλόγους και Πο¬ 
λίτες. 

4. Τηρεί Ημερολόγιο των προσωπικών επαφών του Προ¬ 
έδρου εντός και εκτός Σ.Π. 

5. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογραφούν 
από τον Πρόεδρο. 

6. Παρακολουθεί όλη τη δραστηριότητα του Σ.Π. 

7. Αναλαμβάνει τη συγγραφή των κειμένων και των επι¬ 
στολών του Προέδρου. 

8. Αναλαμβάνει τη δακτυλογράφηση και διεκπεραίωση 
της αλληλογραφίας των Υπηρεσιών του Σ.Π. 

9. Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π. 

10. Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. 

11. Επιμελείται της καθημερινής αποδελτίωσης του Τύ¬ 
που. 

12. Ε'ιναι υπεύθυνο για την εφαρμογή όλων των νόμων 
και διαταγμάτων που αφορούν το πάσης φύσεως προσω¬ 
πικό του Σ.Π. και ασκεί τις αρμοδιότητες που απορρέουν 
από τον Κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

13. Τηρεί Μητρώο, ευρετήριο και τους ατομικούς φα- 
κέλλους του μόνιμου και με σχέση εργασίας Ι.Δ. προσωπι¬ 
κού. 

14. Συντάσσει και θεωρεί τα πάσης φύσεως μισθοδο- 
τικά στοιχεία όλου του προσωπικού και τα προωθεί αρμο- 
δίως για τη σύνταξη των μισθοδοτικών καταστάσεων. 

15. Εφαρμόζει το Πειθαρχικό Δίκαιο. 

16. Καταρτίζει τις ονομαστικές καταστάσεις των μονί¬ 
μων υπαλλήλων του Σ.Π. κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια Οργα¬ 
νισμού Εσωτερικής Υπηρεσίας. 

17. Εκδίδει τα πιστοποιητικά και τις βεβαιώσεις του 
προσωπικού για την υπηρεσιακή του κατάσταση. 

18. Διεκπεραιώνει κάθε υπόθεση που έχει σχέση με τη 
χορήγηση της σύνταξης και των παροχών στο οικείο Τα¬ 
μείο Ασφάλισης των υπαλλήλων του Σ.Π., που φεύγουν 
από την Υπηρεσία καθώς και την αναγνώριση και εξαγορά 
της προϋπηρεσίας τους, όπως και κάθε υπόθεση που έχει 
σχέση με τη συνταξιοδότηση του Ι.Δ. προσωπικού και την 
καταβολή της προβλεπόμενης από το νόμο αποζημίω¬ 
σης. 

19. Ελέγχει και παρακολουθεί τα αφορώντα στην τή¬ 
ρηση του κανονισμού ωραρίου εργασίας. 

20. Εκδίδει ή κοινοποιεί εγκυκλίους που αφορούν την 
υπηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

21. Φροντίζει για την ορθολογική κατανομή του προσω¬ 
πικού ώστε να λειτουργούν εύρυθμα οι Υπηρεσίες. 

22. Εισηγείται στον Πρόεδρο για την συγκρότηση των 
αναγκαίων επιτροπών και ομάδων εργασίας. 

23. Εισηγείται στον Πρόεδρο για τα προσωπικά αιτή¬ 
ματα των υπαλλήλων. 

24. Παρακολουθεί τη μισθοδοτική κατάσταση όλων των 


εργαζομένων στο Σ.Π. και εκδίδει τις σχετικές βεβαιώσεις 
και πιστοποιητικά όποτε ζητούνται. 

25. Τηρεί βοηθητικούς φακέλους και βιβλία που κατά 
την κρίση του Προϊσταμένου είναι αναγκαία για την εύ¬ 
ρυθμη λειτουργία του Τμήματος. 

26. Καταρτίζει σε συνεργασία με τις αρμόδιες υπηρε¬ 
σίες του Σ.Π. τον Προϋπολογισμό Εσόδων - Εξόδων και 
τον υποβάλλει έγκαιρα αρμοδίως. 

27. Παρακολουθεί την πορεία εκτέλεσης του Προϋπο¬ 
λογισμού Εσόδων - Εξόδων, εισηγείται την αναμόρφωσή 
του, την εγγραφή νέων εσόδων και τη χορήγηση συμπλη¬ 
ρωματικών πιστώσεων. 

28. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

29. Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων δαπανών, όταν οι εγκεκριμένες απορροφώνται. 

30. Τηρεί Αρχείο ετησίων απολογισμών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

31. Προγραμματίζει και παρακολουθεί την πορεία των 
Εσόδων - Εξόδων του Προϋπολογισμού και εισηγείται τη 
σωστή κατανομή των πιστώσεων και την απορρόφηση των 
δαπανών για την εκτέλεση έργων, προμηθειών καθώς και 
την κίνηση του χρέους και της περιουσίας γενικά. 

32. Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν το Συμβού¬ 
λιο Περιοχής και ε'ιναι χρήσιμα για τις προβλέψεις του 
Προϋπολογισμού. 

33. Παρακολουθεί τα εγκεκριμένα δάνεια του Σ.Π. και 
τηρεί πίνακες ετησίων τοκοχρεολυτικών δόσεων για κάθε 
περίπτωση ενημερώνοντας πάντοτε το Ταμείο του Σ.Π. 

34. Εισηγείται την αναμόρφωση του προϋπολογισμού 
με την εγγραφή νέων εσόδων και τη χορήγηση συμπληρω¬ 
ματικών και εκτάκτων πιστώσεων. 

35. Επιμελείται της ασφάλισης των κινητών και ακινή¬ 
των του Σ.Π. 

36. Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των Χ.Ε.Π. με 
τα δικαιολογητικά τους. 

37. Συσχετίζει κάθε δαπάνη με τυχόν προηγουμένη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης Χ.Ε.Π. 

38. Ασχολείται με την προμήθεια πάσης φύσεως υλι¬ 
κού, εκτός του υλικού των έργων, που είναι απαραίτητο 
για τις υπηρεσίες του Σ.Π. και προσπαθεί να επιτυγχάνει 
τη συμφερότερη τιμή με την παρακολούθηση των τιμών 
της αγοράς, χωρίς να παραγνωρίζει την ποιότητα του προς 
προμήθεια υλικού. 

39. Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσεως υλικού των έργων και την υπογραφή τους 
από τις αντίστοιχες Επιτροπές Παραλαβής, τη φύλαξη του 
υλικού στην αποθήκη του Σ.Π. και την καταχώρησή του 
στα οικεία βιβλία αποθήκης. 

40. Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

41. Εισηγείται την εκποίηση ή την καταστροφή του 
άχρηστου ή του παλαιού υλικού και τη διαγραφή του από 
τα αντίστοιχα βιβλία. 

42. Διενεργεί κάθε πράξη σχετική με τη διαχείριση του 
υλικού, τη φύλαξή του στις αποθήκες και τη διάθεσή του 
βάσει διατακτικών της αρμόδιας Υπηρεσίας. 

43. Μεριμνά για την έγκαιρη ανανέωση των υλικών που 
πρόκειται να εξαντληθούν. 

44. Διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

45. Διεξαγάγει δημοπρασίες ή πρόχειρους διαγωνι¬ 
σμούς, μεριμνά για τη δημοσίευση στον ημερήσιο τύπο 
των όρων της διακήρυξης με καθορισμό της ημερομηνίας 
διεξαγωγής της δημοπρασίας. 

46. Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών μέσα στις οριζόμενες προθεσμίες 
και την επιβολή ποινικής ρήτρας σε περίπτωση εκπροθέ¬ 
σμων παραδόσεων όπως καθορίζεται στις συμβάσεις ή τις 
διακηρύξεις. 

47. Παραλαμβάνει τις εγγυτικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

48. Ελέγχει τους χρηματικούς τίτλους που διαβιβάζο¬ 
νται στο Ταμείο από τις αρμόδιες υπηρεσίες και εκδίδει τα 
αποδεικτικά παραλαβής εισπρακτέων εσόδων. 

49. Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των εισπρακτόρων, 
έλεγχο των διπλοτύπων εισπράξεων, παραλαμβάνει τις ει¬ 
σπράξεις κ.λπ. 

50. Εκδίδει τα γραμμάτια είσπραξης των διαφόρων εσό¬ 
δων. 

51. Εκκαθαρίζει τις οφειλές των δημοτών και εισηγείται 
όποτε απαιτείται η λήψη αναγκαστικών μέτρων είσπραξης 
κατά των οφειλετών. 

52. Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχώρη- 
σης κατασχέσεων κ.λπ. 

53. Μεριμνά για την απόδοση των υπέρ τρίτων κρατή¬ 
σεων και τηρεί όλα τα απαραίτητα για το σκοπό αυτό βι¬ 
βλία. 

54. Τηρεί όλα τα από το νόμο προβλεπόμενα λογιστικά 
βιβλία εσόδων κ.λπ. 

55. Ενεργεί τον έλεγχο των εκδοθέντων και διαβιβα- 
σθέντων στο Ταμείο ενταλμάτων και βάσει αυτών προέρ¬ 
χεται στην πληρωμή των δικαιούχων σύμφωνα με τις οι¬ 
κείες διατάξεις περί λογιστικού των Δήμων και Κοινοτή¬ 
των. 

56. Τηρεί τα προβλεπόμενα από το νόμο λογιστικά βι¬ 
βλία εξόδων, καταρτίζει τους μηνιαίους και ετήσιους λο¬ 
γαριασμούς της διαχείρισης εξόδων, συντάσσει τους στα¬ 
τιστικούς πίνακες που υποβάλλονται στις Δημόσιες Υπη¬ 
ρεσίες, συγκεντρώνει τα στοιχεία που απαιτούνται για τον 
ετήσιο απολογισμό εξόδων και καταρτίζει τον απολογισμό 
αυτό. 

57. Επιμελείται της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

58. Επιμελείται την κοινοποίηση των ατομικών ή γενι¬ 
κών ή ειδικών προσκλήσεων προς τους οφειλέτες. 

59. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στον καθένα από τα οικεία αποσπά¬ 
σματα των καταλόγων. 

60. Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των υπηρεσιών του Σ.Π. 
και επιβλέπει τη σωστή και αποτελεσματική λειτουργία 
των εγκατεστημένων υπολογιστών στις Υπηρεσίες αυ¬ 
τές. 


61. Παρακολουθεί, μελετά και αναλύει τα στατιστικά 
στοιχεία των υπηρεσιών του Σ.Π. αλλά και όσων άλλων 
προέρχονται από διάφορες πηγές πληροφόρησης, με 
αποκλειστική εντολή του Προέδρου. 

62. Παρέχει πληροφορίες, πίνακες και ότι άλλο στατι¬ 
στικό σχοιχείο ήθελε ζητηθεί από τις υπηρεσίες του Σ.Π. 
και μόνο για τις δικές τους ανάγκες. 

63. Παρέχει υπηρεσίες που αφορούν την αστική και δη¬ 
μοτική κατάσταση των πολιτών. 

64. Παρέχει υπηρεσίες που αφορούν την μεταφορά μα¬ 
θητών με σχολικά λεωφορεία. 

65. Παρέχει υπηρεσίες που αφορούν την καθαριό¬ 
τητα. 

66. Παρέχει πληροφορίες που αφορούν τη διοργάνωση 
πολιτιστικών εκδηλώσεων κ.λπ. 

67. Παρέχει υπηρεσίες που αφορούν τη χορήγηση 
αδειών λειτουργίας καταστημάτων κ.λπ. 

68. Ακόμα ενημερώνει τους πολίτες για τα δικαιώματά 
τους και τις ενέργειες που απαιτούνται για τη διεκπεραί¬ 
ωση των υποθέσεών τους και τους εφοδιάζει με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή του οι Δημόσιες Υπηρεσίες 
και οι Ο.Τ.Α. μέλη του. 

69. Κατευθύνει τους πολίτες στη διεκπεραίωση των 
υποθέσεών τους και τους συμβουλεύει για την καλύτερη 
αντιμετώπιση των προβλημάτων τους. 

70. Κατευθύνει και οργανώνει την επικοινωνία των πολι¬ 
τών με τις Υπηρεσίες του Σ.Π. 

71. Δέχεται υποδείξεις και προτάσεις για αλλαγές, που 
συμβάλλουν στη βελτίωση της λειτουργίας του Σ.Π. κ·:>' τη 
λήψη μέτρων που το αφορούν στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

Στο τμήμα Σχεδιασμού - Προγραμματισμού και τεχνικής 
υποστήριξης περιλαμβάνονται οι πιο κάτω αρμοδιότη¬ 
τες: 

1. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτι¬ 
στική κατάσταση στην περιοχή. 

2. Η παρακολούθηση των προγραμμάτων που αφορούν 
την κοινωνική και πολιτιστική ανάπτυξη και βελτίωση της 
ποιότητας ζωής. 

3. Η διατύπωση προτάσεων για την κατάρτιση των μεσο- 
χρονίων νομαρχιακών αναπτυξιακών προγραμμάτων. 

4. Η παροχή υπηρεσιών (γεωργίας) και Δημιουργία φυ¬ 
τωρίων πρασίνου. 

5. Η κατάρτιση των μεσοχρονίων και ετήσιων τοπικών 
αναπτυξιακών προγραμμάτων της περιοχής. 

6. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων της Ευρωπαϊκής Ένωσης που αφορούν 
την περιοχή. 

7. Η αξιοποίηση των πλουτοπαραγωγικών πόρωνδιακοι- 
νοτικής ή διαδημοτικής σημασίας. 

8. Η υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών χωροταξικών Μελετών και τήρηση 
των δεδομένων του Κτηματολογίου της Περιοχής τους 
όπως αυτά προκύπτουν από το συνολικό σχεδιασμό και 
την ολοκληρωμένη διαχείριση του Εθνικού Κτηματολο¬ 
γίου. 

9. Η μέριμνα για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού. 

10. Η μέριμνα για την προστασία του περιβάλλοντος σε 

θέματα διακοινοτικής ή διαδημοτικής σημασίας. 

11. Κάθε άλλη σχετική αρμοδιότητα που ήθελε ανατε¬ 
θεί από τους Ο.Τ.Α. μέλη του Σ.Π. 

Άρθρο 3 

ΔΙΑΡΘΡΩΣΗ ΠΡΟΣΩΠΙΚΟΥ 
Οι κατηγορίες και οι κλάδοι του προσωπικού που θα 
στελεχώσει το Συμβούλιο Περιοχής είναι: 

1. θέσεις Διοικητικού - Οικονομικού και παροχής υπη¬ 
ρεσιών. 

α) Κατηγορία ΠΕ 
ΠΕΙ διοικητικός 1 
β) Κατηγορία ΤΕ 
ΤΕ17 διοικητικός-λογισπκός 1 
γ) Κατηγορία ΔΕ 
ΔΕΙ διοικητικός 3 
δ) Κατηγορία ΥΕ 

ΥΕ1 κλητήρων-θυρωρών-γενικών καθηκόντων 1 

2. θέσεις Τεχνικού Προσωπικού 
α) Κατηγορία ΠΕ 

ΠΕ3 Πολιτικών Μηχανικών 1 
ΠΕ9 Γεωπόντων 1 
β) Κατηγορία ΤΕ 

ΤΕ3 Τεχνολόγων Πολιτικών Μηχανικών 1 
ΤΕ19 Πληροφορικής 1 
γ) Κατηγορία ΔΕ 
ΔΕ24 Ηλεκτρολόγων 2 
ΔΕ26 Μηχανοτεχνιτών Αυτοκινήτων 1 
ΔΕ28 Χειριστών Μηχανημάτων έργων 2 
ΔΕ29 Οδηγών Αυτοκινήτων 2 
ΔΕ30 Υδραυλικών 2 
δ) Κατηγορία ΥΕ 

ΥΕ16 Οδοκαθαριστές-εργάτες καθαριότητας 6 

ΥΕ16 Εργάτες κήπων 2 

ΥΕ16 Καθαρίστρια εσωτερικών χώρων 1 

Άρθρο 4 

Εισαγωγικός και καταληκτικός βαθμός 

1. Εισαγωγικός βαθμός των κλάδων Πανεπιστημιακής, 
Τεχνολογικής και Δευτεροβάθμιας Εκπαίδευσης ορίζεται 
ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε' και κα¬ 
ταληκτικός ο βαθμός Β'. 

Άρθρο 5 

ΚΑΝΟΝΙΣΤΙΚΗ ΠΡΑΞΗ 

α) Στους κλάδους που προβλέπεται μία και μοναδική 
θέση ο υπάλληλος υποχρεούται να καλύπτει τις συνολικές 
ανάγκες των υπηρεσιών του Συμβουλίου Περιοχής 14ης 
Εδαφικής Περιφέρειας Νομού Μεσσηνίας (π.χ. Πολιτικός 
- Μηχανικός, Γεωπόνος, Μηχανοτεχνίτης Αυτ/των 
κ.λπ.). 

β) Οι χειριστές μηχανημάτων έργων θα πρέπει να υπο- 
χρεούνται να έχουν δίπλωμα Δ' κατηγορίας και ανωτέρας 
ώστε σε περίπτωση που υπηρεσιακές ανάγκες το απαιτή¬ 
σουν να καλύπτουν και ανάγκες οχημάτων του Σ.Π. 

γ) Κατά την κατανομή του προσωπικού στις επιμέρους 
κατηγορίες που είτε οι υπηρεσιακές ανάγκες το επιβάλ¬ 
λουν είτε λόγω της επάρκειάς του, μπορεί να ανατίθενται 
σε ορισμένους υπαλλήλους ταυτόχρονα, καθήκοντα που 
υπάγονται είτε στη Δ/νση είτε στις προβλεπόμενες δύο 
κατηγορίες. 


Άρθρο 6 

Η διαδικασία και ο τρόπος πρόσληψης κατά κατηγορία, 
κλάδο και ειδικότητα καθορίζονται σύμφωνα με το Ν. 
2190/94, τα δε προσόντα διορισμού από τα Π.Δ/τα 37α/ 
87, 22/90 καθώς και τις μεταγενέστερες εγκυκλίους και 
διατάγματα. 

Άρθρο 7 

Επιλογή Προϊσταμένων 

Η Επιλογή Προϊσταμένων καθορίζεται σύμφωνα με τις 
διατάξεις των άρθρων 34-38 του Ν. 2190/94 και γίνεται: 

α) Για τη Δ/νση με χωρική αρμοδιότητα την περιφέρεια 
του Σ.Π., από τις κατηγορίες ΠΕΙ, ΠΕ3, ΠΕ9, ΤΕ3, ΤΕ17, 
ΤΕ19 και ΔΕΙ. 

β) Για τα τμήματα Διοίκησης - Οικονομικού, παροχής 
υπηρεσιών - σχεδιασμού - προγραμματισμού και τεχνικής 
υποστήριξης, από τις κατηγορίες ΠΕΙ, ΤΕ17 και ΔΕΙ. 

Άρθρο 8 

Γ ενικά καθήκοντα υπαλλήλων 

α) Προϊστάμενος Διεύθυνσης. 

1. Προΐσταται των Τμημάτων και Γ ραφείων που υπάγο¬ 
νται στην αρμοδιότητά του. 

2. Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση όλων 
των υπαλλήλων της Δ/νσής του, την τήρηση των νόμων, 
διαταγμάτων, αποφάσεων κ.λπ. που αφορούν το Σ.Π. και 
τους καθοδηγεί κατά την εκτέλεση των υπηρεσιακών τους 
καθηκόντων. Κατανέμει την εργασία στους υπαλλήλους 
της Δ/νσης ανάλογα με τις συνολικές ανάγκες των Τρημά¬ 
των και με τη συνεργασία των Προϊσταμένων. 

3. Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασία ανάλογα με τις ανάγκες που παρουσιάζονται σε 
κάθε Τμήμα. 

4. Ενημερώνεται για όλη την εισερχόμενη αλληλογρα¬ 
φία που αφορά την Δ/νση, χαρακτηρίζει και κατανέμει 
αυτή σύμφωνα με τις αρμοδιότητες των Τμημάτων ή Γ ρα¬ 
φείων που υπάγονται στην Δ/νση και δίνει τις αναγκαίες 
οδηγίες στους προϊσταμένους για τις ενέργειες που πρέ¬ 
πει να γίνουν. 

5. Υπογράφει αποφάσεις ύστερα από εξουσιοδότηση 
του Προέδρου και υπηρεσιακά έγγραφα. 

6. θεωρεί με τη μονογραφή του και υποβάλλει όλα τα 
έγγραφα που συντάσσονται από τα Τμήματα και Γ ραφεία 
της Δ/νσης για έγκριση και υπογραφή από τον Πρόεδρο ή 
το νόμιμο αναπληρωτή του, καθιστάμενος έτσι συνυπεύ- 
θυνος για τη νομιμότητα της ενέργειας. 

7. θεωρεί τη βεβαίωση της εργασίας του προσωπικού 
που υπηρετεί στη Δ/νση. 

8. Εισηγείται τα θέματα της αρμοδιότητάς του στον Πρόε¬ 
δρο, υπογράφοντας τις σχετικές εισηγήσεις. 

9. Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του Σ.Π. 
και αναπτύσσει τις απόψεις του πάνω στα διάφορα υπηρε¬ 
σιακά θέματα. 

10. Συντάσσει τις ετήσιες εκθέσεις αξιολόγησης για 
τους υπαγόμενους σ’ αυτόν Προϊσταμένους Τμημάτων και 
διατυπώνει τη γνώμη του σε δεύτερο βαθμό στις υπηρε¬ 
σιακές εκθέσεις των υπολοίπων υπαλλήλων οι οποίες συ- 
ντάσσονται από τους Προϊσταμένους των υπηρεσιακών 
μονάδων. 

11. Δέχεται τους πολίτες και παρέχει ο’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση τυχόν μεταξύ 
αυτών και των υπηρεσιών της Δ/νσης διαφορών, 
β) Προϊστάμενοι Τμημάτων. 

1. Είναι υπεύθυνοι για την ακριβή τήρηση, εφαρμογή και 
εκτέλεση των αρμοδιοτήτων και καθηκόντων που ανατί¬ 
θενται στην Υπηρεσία που προΐστανται. 

2. Φροντίζουν για την εφαρμογή των νόμων, διαταγμά¬ 
των και των αποφάσεων και εγκυκλίων που τους κονο- 
ποιούνται, ενημερώνοντας τους υπαλλήλους τους δίνο¬ 
ντας παράλληλα τις αναγκαίες επεξηγηματικές οδηγίες 
για την εκτέλεσή τους. 

3. Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

4. Εκτελούν τις εντολές των Δ/ντών, εισηγούνται σ’ αυ¬ 
τούς τις υποθέσεις της αρμοδιότητάς τους, υποβάλλουν 
δε σ’ αυτούς υπηρεσιακές εκθέσεις και σημειώματα για 
την πορεία των εργασιών του Τμήματος καθώς και των 
υποθέσεων που εκκρεμούν. 

5. Συντάσσουν τις εκθέσεις αξιολόγησης των υπηρε- 
τούντων υπαλλήλων τις οποίες στη συνέχεια υποβάλλουν 
στο Δ/ντή για περαιτέρω κρίση. 

6. Προσυπογράφουν την αλληλογραφία της υπηρεσίας 
τους συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

7. Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

8. Βεβαιώνουν την εργασία του προσωπικού που υπη¬ 
ρετεί στην Υπηρεσία τους. 

γ) Λοιπό προσωπικό. 

- Στα πλαίσια των αρμοδιοτήτων της Δ/νσης ή άλλων 
Υπηρεσιακών μονάδων που είναι τοποθετημένοι οι υπάλ¬ 
ληλοι ανεξάρτητα από την εργασιακή τους σχέση, εκτε¬ 
λούν την εργασία που τους έχει ανατεθεί με προσοχή, επι¬ 
μέλεια και ευσυνειδησία, κάτω από τις οδηγίες και κατευ¬ 
θύνσεις των προϊσταμένων τους, σύμφωνα με την κείμενη 
νομοθεσία. 

- Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε 
αμέλεια ή κακή χρήση. 

- Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

- Αναφέρουν στον προϊστάμενό τους γραπτά ή προφο¬ 
ρικά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

Όποια αρμοδιότητα δεν προβλέπεται από τον παρόντα 
οργανισμό και έχει εκχωρηθεί με νόμο ασκείται από τον 


Πρόεδρο του ως άνω Ν.Π.Δ.Δ. ή από οποιοδήποτε πρό¬ 
σωπο στο οποίο έχει ανατεθεί αυτή. 

Από τις διατάξεις της απόφασης αυτής προκύπτει δα¬ 
πάνη σε βάρος του προϋπολογισμού του Συμβουλίου Πε¬ 
ριοχής της 14ης Εδαφικής περιφέρειας Ν. Μεσσηνίας το 
ύψος της οποίας δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 6 Νοεμβρίου 1996 

Ο Αναπλ. Περιφερ. Διευθυντή 
ΜΙΧΑΛΗΣ ΚΑΤΣΙΚΕΑΣ 

-4- 

Αριθ. 06/5133πε (8) 

Μερική ανάκληση της ΓΕ 8237/21.8.91 απόφασης Νομ. 
Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Νόμου 2218/94 (άρθρο 3) «Περί 
Νομαρχιακής Αυτ/σης», όπως αυτός τροποποιήθηκε και 
συμπληρώθηκε με το Νόμο 2240/94. 

2. Την αριθ. ΓΕ/8237/21.8.91 απόφαση του Νομάρχη 
Πιερίας με την οποία έγινε μεταβίβαση Κοινοχρήστων τε¬ 
μαχίων του αγρ/τος Κατερίνης στο Δήμο Κατερίνης και η 
οποία δημοσιεύθηκε στο ΦΕΚ 728/τ.Β'/9.9.91 και μετε- 
γράφει στο Υποθηκοφυλάκειο Κατερίνης στον Τόμο 294 
και αριθ. 42. 

3. Την αριθ. 346/1991 απόφαση του Ειρηνοδικείου Κα¬ 
τερίνης η οποία μετεγράφει στο Υποθηκοφυλάκειο Κατε¬ 
ρίνης Τόμος 273 αριθ. 442 και βάσει της οποίας ο Συμεών 
Σιμού του Ιωάννου αναγνωρίσθηκε κύριος και κάτοχος γε¬ 
ωργικής έκτασης 1250 τ.μ. στο αγρ/μα Κατερίνης, η 
οποία σύμφωνα με την έρευνα που έγινε αποτελεί το αριθ. 
5345 διαθέσιμο τεμάχιο έκτασης 1250 τ.μ. της συμπ/κής 
διανομής έτους 1961 του αγρ/τος Κατερίνης το οποίο με- 
βιβάσθηκε με την παραπάνω απόφαση του Νομάρχη Πιε¬ 
ρίας στο Δήμο Κατερίνης. 

4. Το γεγονός ότι από την έρευνα που έγινε από την Δ/ 
νση Γεωργίας διεπιστώθει ότι το παραπάνω τεμάχιο εκ πα¬ 
ραδρομής μεταβιβάσθηκε στον Δήμο Κατερίνης. 

5. Την από 10.11.95 αίτηση του Συμεών Σιμού του Ιω¬ 
άννη κατοίκου Κατερίνης. 

6. Σχετική εισήγηση της Δ/νσης Γεωργίας Ν. Πιερίας, 
αποφασίζουμε: 

Ανακαλούμε μερικώς την αριθ. ΓΕ/8237/21.8.91 από¬ 
φασή μας η οποία έχει δημοσιευθεί στην Εφημερίδα της 
Κυβερνήσεως (ΦΕΚ 728/τ.Β’/9.9.91) και έχει μεταγρά¬ 
φει στο Υποθηκοφυλάκειο Κατερίνης στον τόμο 294 και 
αριθμό 42 μόνο ως προς την μεταβίβαση του αριθ. 5345 
διαθεσίμου τεμαχίου έκτασης 1250 τ.μ. του αγρ/τος Κα¬ 
τερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 28 Νοεμβρίου 1996 

Με εντολή Γεν. Γραμ. Περιφ. Κ. Μακεδονίας 
Ο Επιθεωρητής ΔΟΥ 
ΓΙΑΝΝΗΣ ΚΑΖΕΠΙΔΗΣ 

ΠΛΗΡΟΦΟΡΙΕΣ Ε=ΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωιιού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225/61 

ΙΗ 5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κο ρίνθου 327 Τ. Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. , , 

ΡίΠΗΜΡΡίΛΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά δσελιδο η μέρους αυτου 

ΡΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 

50.000 

25.000 

10.000 

5.000 
. 10.000 

3.000 

150.000 

10.000 

1.500 δρχ. 

2.500 » 

500 » 

2.500 » 

1.250 »» 

500 » 

250 » 

500 » 

150 » 

7.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 6.000 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 

σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. , 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του Τ - 
Π ΕΤ (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* ΑντίνοαΦα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινό απο 08.00 εως 13.30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






